CELEX: 52015JC0027
Language: hr
Date: 2015-07-01
Title: Zajednički prijedlog UREDBE VIJEĆA o izmjeni Uredbe (EU) br. 204/2011 o mjerama ograničavanja s obzirom na stanje u Libiji

EUROPSKA KOMISIJA
            Bruxelles, 1.7.2015.
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Zajednički prijedlog
            UREDBE VIJEĆA
            o izmjeni Uredbe (EU) br. 204/2011 o mjerama ograničavanja s obzirom na stanje u Libiji
            
               
         
         
            
               OBRAZLOŽENJE
            
            
               (1)Vijeće je 2. ožujka 2011. donijelo Uredbu (EU) br. 204/2011 o mjerama ograničavanja s obzirom na stanje u Libiji radi provedbe mjera utvrđenih Odlukom 2011/137/ZVSP od 28. veljače 2011. 
            
            
               (2)Odlukom Vijeća (ZVSP) XXX/2015 dovršena je revizija osoba i subjekata navedenih u prilozima II. i IV. Odluci 2011/137/ZVSP. Tom Odlukom mjere ograničavanja određene Odlukom 2011/137/ZVSP unesene su u novi pravni instrument kako su izmijenjene. Uredba 204/2011 izmjenjuje se kako bi se uzeli u obzir relevantni elementi Odluke (ZVSP) XXX/2015.
            
            
               (3)Za provedbu navedene izmjene potrebno je daljnje djelovanje Unije.
            
            
               (4)Visoka predstavnica Unije za vanjske poslove i sigurnosnu politiku i Europska komisija trebali bi stoga predložiti odgovarajuće izmjene Uredbe (EU) br. 204/2011.
            
            
               2015/0143 (NLE)
            
            
               Zajednički prijedlog
            
            
               UREDBE VIJEĆA
            
            
               o izmjeni Uredbe (EU) br. 204/2011 o mjerama ograničavanja 
                  s obzirom na stanje u Libiji
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 215.,
            
            
               uzimajući u obzir Odluku Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji
                  1
               ,
            
            
               uzimajući u obzir zajednički prijedlog Visoke predstavnice Unije za vanjske poslove i sigurnosnu politiku i Europske komisije,
            
            
               budući da:
            
            
               (1)Uredbom Vijeća (EU) br. 204/2011
                  2
                provode se određene mjere utvrđene Odlukom 2011/137/ZVSP.
            
            
               (2)Odlukom Vijeća (ZVSP) XXX/2015 dovršena je revizija osoba i subjekata navedenih u prilozima II. i IV. Odluci 2011/137/ZVSP. Tom Odlukom mjere ograničavanja određene Odlukom 2011/137/ZVSP unesene su u novi pravni instrument kako su izmijenjene. Potrebna je tehnička izmjena Uredbe 204/2011 kako bi se uskladila s Odlukom (ZVSP) XXX/2015. 
            
            
               (3)Ta izmjena obuhvaćena je područjem primjene Ugovora o funkcioniranju Europske unije i za njezinu provedbu neophodno je regulatorno djelovanje na razini Unije, posebno kako bi se osiguralo da je gospodarski subjekti ujednačeno primjenjuju u svim državama članicama.
            
            
               (4)Uredbu (EU) br. 204/2011 stoga bi trebalo na odgovarajući način izmijeniti, 
            
            
         
         
            
               DONIJELO JE OVU UREDBU:
            
            
               Članak 1.
            
            
               Uredba (EU) br. 204/2011 mijenja se kako slijedi:
            
            
            
               1.U članku 3. stavku 2. točka (c) zamjenjuje se sljedećim:
            
            
            
            
               „(c) pružati tehničku pomoć, financiranje ili financijsku pomoć koja je povezana s: 
            
            
               i. 
                     vojnom opremom, uključujući oružje i povezani materijal koji nisu obuhvaćeni područjem primjene stavka (b) i koji su namijenjeni libijskoj vladi isključivo za pomoć u pogledu sigurnosti ili razoružanja, kako je unaprijed odobrio Odbor za sankcije;  
            
            
               ii. 
                     neubojitom vojnom opremom namijenjenom libijskoj vladi isključivo za pomoć u pogledu sigurnosti ili razoružanja;”.
            
            
               Članak 2.
            
            
               2.
                     U članku 8. stavku 1. uvodna rečenica zamjenjuje se sljedećim:
            
            
               „Odstupajući od članka 5., u pogledu osoba, subjekata ili tijela iz priloga II. i VI. nadležna tijela država članica navedena u Prilogu IV. mogu odobriti oslobađanje određenih zamrznutih sredstava ili gospodarskih izvora ako su ispunjeni sljedeći uvjeti:”.
            
            
               3.
                     Članak 8. stavak 1. točka (c) zamjenjuje se sljedećim:
            
            
            
               „(c) 
                     založno pravo ili presuda nisu u korist osobe, subjekta ili tijela iz Priloga II. ili Priloga III.;”.
            
            
               4.
                     Članak 8. stavak 2. točka (c) zamjenjuje se sljedećim: 
            
            
            
               „(c) 
                     odluka nije u korist fizičke ili pravne osobe, subjekta ili tijela iz Priloga II. ili Priloga III.;”.
            
            
         
         
            
               5.
                     Članak 8.b stavak 2. točka (a) zamjenjuje se sljedećim:
            
            
               „(a)
                     dotično nadležno tijelo utvrdilo je da plaćanje nije u suprotnosti s člankom 5. stavkom 2.;”.
            
            
            
               Članak 3.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 58, 3.3.2011., str. 53.
               
               
                  
                     (2)
                  
                        Uredba Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL L 58, 3.3.2011., str. 1.).